Ehdotus Euroopan parlamentin ja neuvoston asetus työvoimakustannusindeksistä /* KOM/2001/0418 lopull. - COD 2001/0166 */



Virallinen lehti nro 304 E , 30/10/2001 s. 0184 - 0187



Ehdotus Euroopan parlamentin ja neuvoston asetus työvoimakustannusindeksistä (komission esittämä) PERUSTELUT Taustaa Ajantasaisen ja vertailukelpoisen lyhyen aikavälin työvoimakustannusten suuntauksia osoittavan indikaattorin puuttumisen on jo vuosia katsottu olevan työmarkkinatilastojen suurimpia heikkouksia. Käytettyään 1990-luvulla paljon aikaa työn hintaindeksin kehittämiseksi tilasto-ohjelmakomitea päätti vuonna 1997 käyttää työvoimahintaindeksiä mahdollisena pitkän aikavälin ratkaisuna ja ottaa käyttöön työvoimakustannusindeksin väliaikaisena ratkaisuna, vaikkakin ilman oikeusperustaa. Siitä lähtien laskettu ja säännöllisesti ilmoitettu työvoimakustannusindeksi ei ole osoittautunut tyydyttäväksi ajantasaisuutensa, kattavuutensa eikä vertailtavuutensa osalta. Tästä syystä talous- ja rahaliiton (EMU) tilastovaatimuksia koskeva toimintasuunnitelma (jonka Ecofin-neuvosto hyväksyi 29. syyskuuta 2000) sisälsi lyhyen aikavälin työvoimakustannustilastot säädösluonnospaketissa, joka on tarkoitus esittää Euroopan parlamentille ja neuvostolle keväällä 2001. Toimintapolitiikka EMU:n kokoisella suurella alueella työvoimakustannuksia pidetään yleensä inflaation tärkeimpänä potentiaalisena aiheuttajana. Tuore työvoimakustannusindeksi on siksi äärimmäisen tärkeä Euroopan keskuspankille sen seuratessa inflaatiokehitystä EMU:ssa sekä työmarkkinaosapuolille käytettäväksi palkkaneuvotteluissa. Asetusehdotuksessa edellytetään, että jäsenvaltiot antavat neljännesvuosittain työnantajilta keräämäänsä tietoa työvoimakustannuksista käyttäen mahdollisuuksien mukaan olemassa olevaa tietoa. Jäsenvaltioiden kanssa käydyissä keskusteluissa, sekä työryhmissä että tilasto-ohjelmakomiteassa, on päädytty karsimaan vaadittujen tietojen yksityiskohtaisuutta. Enää ei esimerkiksi tarvitse erotella ammatteja tai kokopäivä- ja osa-aikatyötä. Asetusehdotus on laadittu yhdenmukaiseksi nykyiseen työvoimakustannuksia, ansioita ja kansallista tilinpitoa koskevan lainsäädännön kanssa. Indeksin laskentamenetelmä sekä tietojen toimittamismuodot samoin kuin kunkin jäsenvaltion työvoimakustannusindeksin laadunarviointikriteerit määritellään yksityiskohtaisesti komission asetuksessa. Seuraavat vaiheet Kuten EMU:n tilastovaatimuksia koskevassa toimintasuunnitelmassa edellytetään, kyseinen ehdotus kuuluu Euroopan parlamentille ja neuvostolle keväällä 2001 esitettävään säädöspakettiin. 2001/0166 (COD) Ehdotus Euroopan parlamentin ja neuvoston asetus Työvoimakustannusindeksistä (ETA:n kannalta merkityksellinen teksti) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 285 artiklan 1 kohdan, ottavat huomioon komission ehdotuksen [1], [1] EYVL C ..., ..., s. ... ottavat huomioon talous- ja sosiaalikomitean lausunnon, ottavat huomioon Euroopan keskuspankin lausunnon [2], [2] EYVL C ..., ..., s. ... noudattavat perustamissopimuksen 251 artiklassa määrättyä menettelyä [3], [3] EYVL C ..., ..., s. ... sekä katsovat seuraavaa: (1) Erilaiset tilastotiedot, joista työvoimakustannusindeksit muodostavat olennaisen osan, ovat tärkeitä pyrittäessä ymmärtämään inflaation kehittymistä ja työmarkkinoiden dynamiikkaa. (2) Euroopan yhteisö ja erityisesti sen talous-, työllisyys- ja rahapolitiikasta vastaavat viranomaiset tarvitsevat käyttöönsä säännöllisesti tuotettavia ja ajantasaisia työvoimakustannusindeksejä seuratessaan työvoimakustannusten muutoksia. (3) Talous- ja rahaliiton tilastovaatimuksia koskevassa toimintasuunnitelmassa, jonka Euroopan komissio (Eurostat) on laatinut tiiviissä yhteistyössä Euroopan keskuspankin kanssa, pidetään ensisijaisen tärkeänä oikeusperustan kehittämistä lyhyen aikavälin työvoimakustannustilastoja varten. (4) Kaikkia taloudenaloja koskevien, kattavien yhteisötason tietojen keräämisen hyötyjä on verrattava pienten ja keskisuurten yritysten (pk-yritysten) mahdollisuuksiin ilmoittaa tietoja ja niille aiheutuvaan vastaustaakkaan. (5) Perustamissopimuksen 5 artiklassa säädetyn toissijaisuusperiaatteen mukaisesti työvoimakustannusindeksien oikeusperusta voidaan luoda ainoastaan yhteisön säädöksellä, koska vain komissio voi koordinoida tarvittavan tilastotietojen yhdenmukaistamisen yhteisön tasolla, kun taas jäsenvaltiot voivat organisoida tietojen keruun ja vertailukelpoisten työvoimakustannusindeksien laatimisen. (6) Koska tämän asetuksen täytäntöönpanemiseksi tarvittavat toimenpiteet ovat menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/EY 2 artiklassa tarkoitettuja hallintotoimenpiteitä [4], niistä on päätettävä kyseisen päätöksen 4 artiklassa säädetyn hallintomenettelyn mukaisesti. [4] EYVL L 184, 17.7.1999, s. 23. (7) Neuvoston päätöksellä 89/382/ETY, Euratom [5] perustettua tilasto-ohjelmakomiteaa on kuultu mainitun päätöksen 3 artiklan mukaisesti. [5] EYVL L 181, 28.6.1989, s. 47. OVAT ANTANEET TÄMÄN ASETUKSEN: 1 artikla Tavoite Tämän asetuksen tavoitteena on luoda yhteinen kehys vertailukelpoisten työvoimakustannusindeksien laadintaan, tietojen toimittamiseen ja indeksien arviointiin yhteisössä. Jäsenvaltiot laskevat työvoimakustannusindeksit 4 artiklassa määritellyille toimialoille. 2 artikla Määritelmät 1. Työvoimakustannusindeksi määritellään Laspeyres'n indeksinä, joka mittaa työvoimakustannuksia työtuntia kohti ja joka on vuosittain ketjutettu ja perustuu toimialaluokituksen kiinteään rakenteeseen NACE Rev. 1 välitasoilla; NACE Rev. 1 on Euroopan yhteisöjen tilastollisesta toimialaluokituksesta 9 päivänä lokakuuta 1990 annetulla neuvoston asetuksella (ETY) N:o 3037/90 [6] perustettu luokitus. Työvoimakustannusindeksin laskennassa käytettävä kaava määritellään tämän asetuksen liitteessä. [6] ] perustettu luokitus. Työvoimakustannusindeksin laskennassa käytettävä kaava määritellään tämän asetuksen liitteessä. 2. Työvoimakustannukset kattavat neljännesvuosittaiset työnantajalle työntekijöiden palkkaamisesta aiheutuvat kokonaiskustannukset. Työvoimakustannuserät ja palkatun henkilöstön kokonaismäärä määritellään viittaamalla ansioita ja työvoimakustannuksia koskevista rakennetilastoista 9 päivänä maaliskuuta 1999 annetun neuvoston asetuksen (EY) N:o 530/1999 [7] täytäntöönpanosta 27 päivänä heinäkuuta 1999 annetun komission asetuksen N:o 1726/1999 [8] liitteessä II oleviin osiin A ja D (kohdat D1, D4 ja D5 ja niiden alakohdat lukuun ottamatta kohtia D2 ja D3). [7] EYVL L 63, 12.3.1999, s. 6. [8] EYVL L 203, 3.8.1999, s. 28. 3. Tehtyjen työtuntien kokonaismäärä määritellään Euroopan kansantalouden tilinpito- ja aluetilinpitojärjestelmästä yhteisössä 25 päivänä kesäkuuta 1996 annetun neuvoston asetuksen N:o 2223/96 [9] liitteessä A olevan 11 luvun 11.26-11.31 kohdan mukaisesti. [9] EYVL L 310, 30.11.1996, s. 1. 4. Indeksin tekninen erittely, myös painorakenteen tarkistukset, voidaan määritellä 11 artiklan 2 kohdassa säädettyä menettelyä noudattaen. 3 artikla Soveltamisala 1. Tätä asetusta sovelletaan kaikkiin NACE Rev. 1:n pääluokissa C-O määriteltyihin toimialoihin. 2. Työvoimakustannusindeksi edustaa kaikkia tilastoyksiköitä sellaisina kuin ne määritellään tilastoyksiköistä yhteisön tuotantojärjestelmän havainnointia ja analyysia varten 15 päivänä maaliskuuta 1993 annetussa neuvoston asetuksessa (ETY) N:o 696/93 [10]. [10] EYVL L 76, 30.3.1993, s. 1. 4 artikla Muuttujien jaottelu 1. Tiedot jaotellaan NACE Rev. 1:n mukaan toimialoittain vähintään pääluokkien ja välitasojen tasolla. Myös NACE Rev. 1:n pääluokkia L, M, N ja O koskevat tiedot toimitetaan 9 artiklassa tarkoitettujen siirtymäsäännösten mukaisesti. 2. Työvoimakustannusindeksit lasketaan erikseen seuraavien neljän työvoimakustannusluokan osalta: (1) työvoimakustannukset yhteensä (2) työvoimakustannukset lukuun ottamatta lisäpalkkioita, jotka määritellään komission asetuksen (EY) N:o 1726/1999 liitteessä II olevan D.11112 kohdan mukaisesti (3) palkat ja palkkiot, jotka määritellään 2 artiklassa mainitun komission asetuksen (EY) N:o 1726/1999 liitteessä II olevan D.11 kohdan mukaisesti (4) työnantajan sosiaaliturvamaksut sekä työnantajan maksamat verot vähennettynä työnantajan saamilla tukipalkkioilla, sellaisina kuin ne on määritelty 2 artiklassa mainitun komission asetuksen (EY) N:o 1726/1999 [11] liitteessä II olevan D.12 ja D.4 kohdan summalla, josta vähennetään D.5 kohta. [11] EYVL L 203, 3.8.1999, s. 28. 5 artikla Keruuväli ja takautuvat tiedot 1. Työvoimakustannusindeksiä koskevat tiedot kerätään ensimmäisen kerran vuoden 2002 ensimmäiseltä vuosineljännekseltä ja sen jälkeen kultakin vuosineljännekseltä (päättyy kunakin vuonna 31. maaliskuuta, 30. kesäkuuta, 30. syyskuuta ja 31. joulukuuta). 2. Jäsenvaltiot saattavat käyttöön takautuvat tiedot vuoden 1996 ensimmäisestä neljänneksestä vuoden 2001 viimeiseen neljännekseen. Takautuvat tiedot toimitetaan kustakin NACE Rev. 1:n pääluokasta C-K sekä 4 artiklan 2 kohdassa mainituista työvoimakustannuksista lukuun ottamatta 2 artiklan 4 kohdan 2 alakohdassa mainittuja lisäpalkkioita. 6 artikla Tulosten toimittaminen 1. Tiedot toimitetaan indeksilukuina. Indeksin laskennassa käytetyt painot, jotka määritellään tämän asetuksen liitteessä, tulee saattaa julkaisuvalmiiksi samaan aikaan. Tulosten toimittamisessa noudatettava tekninen muoto ja tietoihin sovellettava tasoittamismenettely määritellään 11 artiklan 2 kohdassa säädettyä menettelyä noudattaen. 2. Jäsenvaltiot toimittavat tämän asetuksen 4 artiklassa säädetyn jaottelun mukaiset työvoimakustannusindeksit komissiolle (Eurostatille) 70 päivän kuluessa viitejakson päättymisestä. Toimitettaviin tietoihin liitetään metatiedot eli selitykset tietojen muutoksiin, jotka johtuvat (i) metodologisista tai teknisistä muutoksista tai (ii) todellisista muutoksista työmarkkinoilla. 3. Tämän asetuksen 5 artiklassa mainitut takautuvat tiedot toimitetaan komissiolle (Eurostatille) yhdessä vuoden 2002 ensimmäistä vuosineljännestä koskevien tietojen kanssa. 7 artikla Lähteet Jäsenvaltiot voivat hankkia tarvittavat tiedot käyttämällä jäljempänä määriteltyjä eri lähteiden yhdistelmiä soveltaen hallinnollisten menettelyjen yksinkertaistamisen periaatetta: (a) tiedonkeruu, jossa tilastoyksiköiltä, siten kuin ne on määritelty 3 artiklassa mainitussa neuvoston asetuksessa (ETY) N:o 696/93, pyydetään ajantasaisia, tarkkoja ja kattavia tietoja (b) muut asianmukaiset lähteet, mukaan luettuna hallinnollis et tiedot, jos ne ovat riittävän ajantasaisia ja relevantteja (c) asianmukaiset tilastolliset estimointimenetelmät. 8 artikla Laatu 1. Toimitettujen tietojen on täytettävä 11 artiklan 2 kohdassa määritellyt laatuvaatimukset. 2. Jäsenvaltiot toimittavat komissiolle vuosittaisen laatuselvityksen vuodesta 2002 alkaen. Selvityksen sisältö määritellään 11 artiklan 2 kohdassa säädettyä menettelyä noudattaen. 9 artikla Siirtymäkausi ja poikkeukset 1. Tämän asetuksen toimeenpanolle voidaan myöntää siirtymäkausi, joka on enintään kaksi vuotta tämän asetuksen voimaantulosta, 11 artiklan 2 kohdassa säädettyä menettelyä noudattaen. 2. NACE Rev. 1:n pääluokkia L, M, N ja O varten (3 ja 4 artikla) tuotettaville tuloksille voidaan myöntää siirtymäkausi, joka on enintään viisi vuotta tämän asetuksen voimaantulosta, 11 artiklan 2 kohdassa säädettyä menettelyä noudattaen 3. Komissio saattaa siirtymäkauden aikana myöntää poikkeuksia tämän asetuksen säännöksiin, jos kansalliset tilastojärjestelmät edellyttävät suuria mukautuksia. 10 artikla Täytäntöönpano Tämän asetuksen täytäntöönpanon edellyttämistä toimenpiteistä, mukaan luettuna taloudellisten ja teknisten muutosten huomioon ottamiseksi tarvittavat toimenpiteet, säädetään 11 artiklassa säädettyä menettelyä noudattaen. Kyseiset toimenpiteet koskevat erityisesti (a) indeksin teknistä lisäerittelyä (2 artikla) (b) tulosten toimittamismuotoja ja tietoihin sovellettavaa tasoittamismenettelyä (6 artikla) (c) toimitettuja tietoja koskevia laatukriteerejä ja laatuselvitysten sisältöä (8 artikla) (d) siirtymäkautta (9 artikla). (e) indeksin ketjutuksessa käytettyä menetelmää (liite). 11 artikla Menettely 1. Komissiota avustaa neuvoston päätöksen 89/382/ETY, Euratom 1 artiklalla perustettu tilasto-ohjelmakomitea, joka muodostuu jäsenvaltioiden edustajista ja jonka puheenjohtajana on komission edustaja. 2. Tähän kohtaan viitattaessa sovelletaan neuvoston päätöksen 1999/468/EY 4 artiklassa säädettyä hallintomenettelyä yhdessä sen 7 artiklan 3 kohdan ja 8 artiklan mukaisesti. 3. Neuvoston päätöksen 1999/468/EY 4 artiklan 3 kohdassa tarkoitettu kausi on kolme kuukautta. 12 artikla Kertomukset Komissio antaa Euroopan parlamentille ja neuvostolle kertomuksen tämän asetuksen toimeenpanosta joka toinen vuosi. Ensimmäinen tällainen kertomus annetaan viimeistään 31. joulukuuta 2002. Kyseisessä kertomuksessa arvioidaan erityisesti toimitettujen työvoimakustannusindeksejä koskevien tietojen laatua. 13 artikla Voimaantulo Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Euroopan parlamentin puolesta Neuvoston puolesta Puhemies Puheenjohtaja LIITE Työvoimakustannusindeksin (LCI) laskennassa käytettävä kaava: 1. Määritelmät: wit = työntekijöiden työvoimakustann ukset tehtyä työtuntia kohti toimialalla i ajanjaksolla t hit = työntekijöiden tekemät työtunnit toimialalla i ajanjaksolla t Wij =wij * hij = työntekijöiden työvoimakustannukset toimialalla i vuosijaksolla j 2. Laspeyres'n indeksin peruskaava, jota käytetään laskettaessa työvoimakustannusindeksi ajanjaksolla t perusjakson ollessa j, määritellään seuraavasti: LCItj= >VIITTAUS KAAVIOON> = >VIITTAUS KAAVIOON> = >VIITTAUS KAAVIOON> 3. Indeksin ketjutuksessa käytetty menetelmä määritellään 11 artiklan 2 kohdassa säädetyn menettelyn mukaisesti. 4. Asetuksen 6 artiklan 1 kohdassa tarkoitetut painot, joita käytetään indeksin laskennassa, ovat lausekkeen >VIITTAUS KAAVIOON> arvoja, jossa Wij , i ja j on määritelty tämän liitteen 1 kohdassa. Kyseisiä painoja tulee käyttää indeksin laskennassa viimeistään kahden vuoden sisällä siitä ajanjaksosta, johon ne viittaavat.